Hyvät katsojat! Tervetuloa Herra käyttää lääkäriä -ohjelmaan!
Tässä ohjelmassa puhun aivoista.
Ihmisaivothan ovat kaikkein upein, monimutkaisin, hienoin -
ja eniten infoa sisältävä 1,5 kg:n elin koko maailmankaikkeudessa.
Aivoissasi on siis enemmän tietoa kuin koko maailmankaikkeudessa.
Jumala on antanut meille ihmeelliset aivot, -
jotta voimme tutkia Hänen luomis- töitään, ylistää Hänen nerouttaan.
Voimme myös rukoilla Jumalaa, puhua ja kommunikoida -
sekä ilmeillä että myös viittomakielellä.
Tätä varten Jumala on käämittänyt aivokuorestamme -
lihasten liikuttelualueella 75 % yhteydenpitoon, kommunikointiin: -
puhe, kasvojen yli 100 000 ilmettä ja viittomat.
Meidät on luotu pitämään yhteyttä Luojaan ja voimme rukoilla Häntä.
Ja meillä on kieli ja kielioppi.
Tämä on aika kiusallinen asia, koska usein on sanottu, -
että simpanssi tuntee satoja sanoja.
No, ei niistä puhetta tule ilman kielioppia.
On aika huvittavaa kuulla, että ihmisen ja simpanssin ero on 1 % -
ja simpanssi puhuu sanoja. Papukaijakin matkii sanoja, -
ehkä simpanssia enemmän. Minusta linnut ovat apinoita älykkäämpiä, -
mutta se on toinen juttu.
Vaikka simpanssi sanoo sanoja, ei se silti voisi puhua.
Sillä ei ole käsitteellistä ajattelua, kielioppia -
eikä sen kurkkua ole suunniteltu puhumiseen.
Sitä varten kurkun rakenne pitäisi pudottaa tänne: -
ontelo ja kaikki muu valmiiksi puhumiseen.
Meidät on rakennettu puhumaan. Se on selvä asia.
Väitteet näin isoista anatomisista muutoksista puhetta varten -
mutaatioiden avulla ovat kohtuullisen järjettömiä.
Ateistit eivät kuitenkaan anna periksi, -
koska heidän ateisminsa on korvaava uskonto, -
jota opetetaan koulussa tunnustuksellisena uskontona.
Se on aina vaarassa, jos esitetään joku perustelu sille, -
että ihmisen ja simpanssin ero olisikin enemmän kuin 1 %.
Ateistit väittävät, että heidän pystyihmisensä, -
joka muuten oli ihan ihminen - ei siinä sen kummempaa -
oletetaan kyenneen sanalliseen viestintään, -
koska sillä oli samanlainen kurkku kuin meillä. Se on selvää.
Mutta sitten tämä sanailu. Otin tämän Tieteen Kuvalehdestä, -
joka on tämmöinen tieteen iltasanomat.
Siellä kerrotaan numerossa lokakuu/2004, -
että ehkä kuitenkin vasta nykyihminen oivalsi tehostaa puhettaan -
luomalla kieliopin. Siis mitä ihmettä?
Nykyihminen tehosti puhettaan luomalla kieliopin. Mistä? Tyhjästä?
Sitä tämä lehti pitää "nykyihmisen keksintönä".
Aika huvittavaa. He kieltävät luomisen, -
mutta heistä nykyihminen loi kieliopin. Aika koomista.
Kielitieteilijä Noam Chomskyn mukaan kielikyky juontuu -
jonkinlaisesta kielielimestä, joka on -
hänen mukaansa "ihmismielen geneettisesti määräytynyt yksikkö, -
ja kielitiede on biologian osa".
Nämä hyväkkäät väittävät, että käyttämämme puhuttu kieli johtuu -
FOXP2-geenin kahdesta mutaatiosta.
Tässä kohdassa saa nauraa.
Apinoilla ei siis ole MITÄÄN edellytyksiä puhua.
On muistettava se, -
että kieltä ei synny ilman käsitteellistä ajattelukykyä, -
jota eläimillä ei tietenkään ole.
Käsitteellinen ajattelukyky on ihmisen ainutlaatuinen yksinoikeus.
Peli meni aika julmaksi, koska Charles Darwin sanoi, -
että olemme kehittyneet jostakin pienestä lämpimästä lätäköstä, -
bakteerista, kalojen, sammakoiden ja liskojen kautta apinoiksi -
ja sitten ihmiseksi. Aine vain muotoutui eri muotoon -
ja aine ryhtyi ajattelemaan. Tässähän Darwin tappoi sielun.
Ihminenhän on sielu.
Me tiedämme Raamatusta, miten Jumala sanoi, -
että vilisköön vedet kaloja ja ilma lintuja. Ihmiselle ei tehty näin.
Jumala muovasi savesta ihmisen ja puhalsi häneen henkeään.
Ihmisestä tuli elävä sielu. Siksi meillä on kieli.
Voimme ajatella käsitteellisesti, rukoilla, kirjoittaa.
Tämä selittää sen, mistä nämä kyvyt ovat kotoisin.
Ei aine rupea ajattelemaan käsitteellisesti missään vaiheessa.
Puheen tuottamista ohjaava Brocan alue temporaalialueella -
säätelee samalla myös viittoma- kielen hienomotoriikkaa.
Kerroin aiemmin, että orvot ympäri Etelä-Amerikkaa samassa orpokodissa
ilman yhteistä kieltä spontaanisti kehittivät viittomakielen.
Ihan oman viittomakielen nopeasti. Ihmisellä on valtava taipumus -
käyttää kieltä.
Mainitsinkohan viimeksi, -
että serkkuni lapset asuivat lapsuutensa Etelä-Afrikassa -
ja puhuivat sujuvasti 5 kieltä.
Ihmisen taito omaksua kasvuvaiheessa kielet -
on aivan mykistävä.
Ihan selvästi Jumala on antanut tämän kyvyn meille.
Tämän selittäminen evoluution avulla on täysin mahdotonta.
Yhteenvetona siis: kielen alkuperä on hämärän peitossa -
näille evoluutiotarinoiden kertojille.
Meille kerrotaan kaikenlaisia tarinoita ja satuja, -
mutta nämä asiat ovat täysin hämärän peitossa.
Vain Raamattu ilmoittaa meille, mistä se kieli tuli.
Se on Jumalan lahja meille.
Toinen tieteen suuri ratkaisematon arvoitus nykyään...
Sen olemassaolo myönnetään.
Tieteen suurin ratkaisematon arvoitus tänä päivänä on -
tietoisuuden mysteeri.
Mistä kummasta se tietoisuus tuli? Mitä se oikeastaan tarkoittaa?
No, ateistit tietysti sanovat, että aine ajattelee.
Ääriateistien mielestä tämä kahvikuppi ja kahvikin ajattelisivat.
Muutakaan ei näet voi sanoa. Jos uskoo, että aine voi ajatella, -
niin se menee huumorin puolelle.
Kun sitä opetetaan tosiasiana kouluissa ja yliopistoissa, -
niin se on mielestäni aika huolestuttavaa.
Aivot eivät ole mieli.
Aivot ovat solukko, jossa on paljon rakenteita, -
synapseja ja piuhoja, mutta se ei ole sama asia kuin mieli.
Pelkkä ajatuskin molekyyleistä mielenä on täysin älyvapaa.
Filosofi Roger Scruton (1944-2020) -
määritteli aivotutkimuksen näin: -
"Aivotutkimus on valtava kokoelma vastauksia kysymyksiin, -
joita emme muista." Vähän huumorilla sävytetty asia.
Aivotutkijat ovat tietysti kovasti tutkineet tietoisuuden mysteeriä.
Viimeisen 100 vuoden aikana on koottu valtavasti tutkimustuloksia.
Niitä on kymmeniä hyllymetrejä.
Aivotutkimustulokset eivät ole kuitenkaan auttaneet ymmärtämään -
mielen ja aivojen yhteyttä vähäi- simmässäkään määrin. Ei yhtään!
Näihin ikuisiin kysymyksiin, kuten mielen ja kehon yhteyteen -
ja miten aine muka voisi ajatella, ei edelleenkään ole -
minkäänlaisia vakuuttavia vastauksia!
Tieteilijöiden yritykset täyttää perustavanlaatuisia tietoaukkoja -
osoittavat, että asiaa ei ole pohdittu syvällisesti.
He eivät ole sitä tehneet. He mielellään sanovat, -
että me Jumalaan uskovat laitamme tietoaukkoihin aina Jumalan.
Heillä on itsellään sellaiset tietoaukot, -
että perustavimmasta tieteellisestä ongelmasta ei kukaan tiedä mitään!
Siksi se mielellään ohitetaan.
Aivotutkijat ovat siis vastanneet kysymyksiin, -
joiden oleellisuuden he näyttävät unohtaneen -
tai he eivät ole edes ymmärtäneet tämän ongelman mittasuhteita.
Hyvä esimerkki aivotutkijoiden "muistihäiriöstä" on -
Yalen yliopiston neurologi Steven Novellan äskettäinen kirjoitus.
Materialisti Novellan mukaan usko aineesta erilliseen mieleen on -
uskoa satuihin. Hän siis kytkee mielen aineeseen tiukasti kiinni.
Jos joku pitää mieltä ja ainetta eri asioina, -
niin se olisi ateisti Novellan mukaan uskoa satuihin.
Siteeraan Novellaa: "Jos jotkut tiedemiehet väittävät, -
että maksassa asuvat näkymättömät keijukaiset ohjaavat sen toimintaa, -
ja maksasairaudet saisivat heidät huonolle tuulelle, -
ja ne laiminlöisivät tehtävänsä..." Tästä syystä hän väittää, -
että ajatusten ja aineen erillisyyteen uskovat tiedemiehet -
uskovat aivokeijukaisiin.
Kuten huomaat, nämä ovat pinnallisia vastauksia.
Näkee, että asiaa ei ole edes vaivauduttu ajattelemaan kunnolla.
Maksan toimintaa nimittäin eivät keijukaiset ohjaa.
Se toimii samalla tavalla omistajansa vakaumuksesta riippumatta.
Ateisti Novella ei kuitenkaan anna periksi, vaan väittää, -
että maksan toimiessa biokemialli- sesti, mielenkin tulisi toimia niin.
Jos maksa tuottaa sappea, niin aivotkin samoin tuottavat ajatuksia.
Näin yksinkertaista ja ymmärtä- mätöntä ateistien retoriikka on.
Novella todistaisi tämän vertaamalla aivoja jalkapallopeliin.
Siinä pelaajat, pallo ja maalitolpat ovat ainetta, peli toimintaa.
Novellan mukaan aivot olisivat kehittäneet -
saumattoman harha-aistimuksen mielen toiminnasta.
Mielentoiminta olisi siis harha-aistimusta.
Emme tiedostaisi toiminnan koneellisuutta, -
koska aivot piilottavat sen tietoisuudestamme.
Tämä ilmenisi ajoittain esim. näköharhoina, -
jotka todistaisivat aivotoiminnan koneellisuuden.
No, tästä huomaa, että Novella ei näkemisestä tiedä yhtään mitään.
Silmäthän ovat siis ikkuna, -
josta aivot katsovat ulos. Aivot tekevät näitä "näköharhoja".
Eivät ne ole näköharhoja. Olen käyttänyt tätä esimerkkiä.
Syksyllä näet kuivan lehden syrjäsilmällä -
asfalttitiellä kävellessäsi.
Sen koko ja vauhti on hiiren luokkaa ylittäessään tien.
Et tarkan näön alueella katso, mikä se oli.
Silti sivusilmällä näet liikkeen, ja aivot laittavat siihen hiiren, -
koska olettavat sen hiireksi. Tarkan näön alueella katsoessasi -
- tarkan näön alue on hyvin pieni, peukalon kynnen kokoinen -
näet sivusilmällä tapahtuman. Siirrettyäsi tarkan näön alueen -
liikkuvaan lehteen näet, että se olikin lehti eikä hiiri.
Sitten se korjataan. Ei siellä siis mitään näköharhoja ole, -
vaan aivojen toiminta on tällaista.
Tietysti joskus tulee harhoja, esim. skitsofreenikoille -
kuulo-, näkö- ym. harhoja, mutta se on toinen asia eikä kuulu tähän.
No, ateisti Novellan mukaan mieli olisi -
pelkkää aivojen koneellista toimintaa, -
vähän niin kuin maksa erittäisi koko ajan sappea.
Meidän ajatuksemme olisi ajatus, koska se toimii kuin ajatus -
riippumatta siitä, mikä biokemiallinen reaktio sai sen aikaan.
Ajatukset olisivat happojen ja emästen reagointia päässä.
Tämä on järkyttävän yksinkertaista selittelyä asiasta, -
johon ei viitsitä syventyä. Tarinointi miellyttää materialistia -
ja täyttää heidän mielensä aukon, ja he tyytyvät tyhjiin selityksiin.
Tarkemmin katsoessa yritys epä- onnistuu materialismin näkökulmasta,
sillä siinä yritetään selittää samanaikaisesti -
sekä sitä, mitä aivot ovat että sitä, miten ne toimivat.
Kyseessähän on kaksi täysin erillistä asiaa.
Tämä muistuttaa väitettä, että maksa erittää sappea, -
koska se on maksan tehtävä. No, sapen eritys on eri asia -
kuin sen olemassaolo.
Maksa on pitkulainen elin, joka painaa aivojen tapaan 1,5 kg.
Se sapeneritystoiminto ei paina mitään. Se on suunniteltu ohjelma.
Maksakirroosiin kuoleva tarvitsee uuden maksan.
Pelkkä sapeneritysohjelman siirto ei häntä paranna.
Ateistien väite, että aivot erittävät ajatuksia, -
kuten maksa sappea, ei täytä materialismin vaatimuksia.
Sapen erityksen mahdollistava bio- ohjelma ei näet ole aineellinen, -
vaan koodattu talletusalustana toimivaan aineeseen.
No, millainen olisi puhtaasti materialistinen mielen teoria?
Ateistit ovat aika paniikissa, koska pitäisi keksiä -
jonkinlainen materialistinen selitys -
ajatuksille, tietoisuudelle ja kielenkäytölle.
He ovat tarjonneet useita, jotka ovat kaatuneet mielettömyyteen.
Silti tarinoita kerrotaan. Ihmiset tykkäävät tarinoista, -
varsinkin jos tarina tukee heidän ateistista maailmankuvaansa.
Silloin hyväksytään ihan mitä vaan. Tarinoita mielen selitykseksi -
on tarjottu useita. Yksi oli behaviorismi.
Sen mukaan ihmiset voidaan selittää -
pelkästään kolmannen osapuolen näkökulmasta -
käyttäytymistä tutkimalla turvau- tumatta sisäisiin selityskeinoihin -
tai viittaamatta mieleen/ ajatuksiin/tunteisiin.
Se on tieteellinen umpikuja. Käyttäytyminen ei ole materialistista.
Käyttäytyminen on käyttäytymistä.
Koska behaviorismi kaatui, -
tilalle tuli tyyppi-identiteetti- teoria eli tyyppifysikalismi.
Se on John Smartin ja Ullin Placen kehittämä teoria, -
joka oli suora vastaus behaviorismin epäonnistumiselle.
He katsoivat, että jos henkiset tilat ovat jotain aineellista, -
mutta eivät käyttäytymistä, niin ne ovat todennäköisesti -
identtisiä aivojen tilojen kanssa.
Pistäessäsi sormeesi kipu johtuu siis hermosoluista -
tai aivojen välittäjäaineista. Näin he selittivät kivun.
Selitys ei ole pätevä, koska kipu on eri asia kuin hermosolu.
Sen ymmärtää jokainen. Hermoa voi tunnustella, mutta kipua ei.
Yläraajojen hermojen pituus on 60 cm, -
mutta 60 cm ei ole kivun mitta.
Siis kipu ei ole hermorata tai siinä kulkeva impulssi.
Tämä identiteettiteoriakin on siksi ajautunut umpikujaan.
Kolmanneksi mielen selitykseksi otettiin karsiva materialismi.
Se on materialistinen mielen- filosofinen suuntaus.
Siinä mielen tiloja kuvaavilla käsitteillä ei ole hermostovastineita.
Sillä yritetään korvata edellisten teorioiden epäonnistumiset.
Taikatemppuna tässä on, ettei huomioida mieltä lainkaan, -
koska sitä ei voida selittää aineen avulla. Hypätään siis sen yli.
He eivät kuitenkaan halua olla mielettömiä, vaan väittävät, -
ettei mieliä eikä myöskään ajatuksia yksinkertaisesti olisi.
Aika huima väite: ei ole mieltä eikä ajatuksia.
Kaikki olisi vain ainetta ja "mielestä" puhuminen iso virhe.
Siitä ei kannata puhua, koska sitä ei ymmärretä. Parempi antaa olla.
Olisimme liharobotteja, jotka vain luulevat, että meillä on mieli.
Mielialoja ei olisi, vaan ainoastaan kehon tiloja.
Tämä johtaa siihen, että kipu ei olisi sama asia kuin hermo.
Heistä siis kipua ei ole ollenkaan. On vain hermoja.
Tämä on aikamoinen ohitus.
Karsivaan materialismiin uskovat -
haluavat silti puudutuksen hammas- lääkärillä olemattomaan kipuunsa.
He eivät halua kärsiä siitä -
eivätkä halua hermonsa joutuvan tilaan, -
jota tätä filosofiaa tuntemattomat kutsuvat erheellisesti kivuksi.
Tällaisiin hassutuksiin me joudumme nykyakatemian tieteessä, -
joka ei pysty selittämään, kuinka aine voi ajatella, -
mitä on tietoisuus. Nämä ovat valtavia kysymyksiä, -
jotka täysin ohitetaan. Ihmisille myydään maailmaa, -
jossa ei olisi sielua, mieltä, ajatuksia eikä vapaata tahtoa.
Tämä on ateistien unelma ja johtaa siihen, -
että vapaata tahtoa ei ole. Olemme reflekseillä toimivia liharobotteja
Silloin ei ole syntiä, ja voidaan torjua Jeesuksen tarve.
Tämä on tietenkin se heidän päämääränsä, -
mutta heidän spekulaationsa ovat täysin järjettömiä, -
kuten edellisestä käy ilmi.
Materialistien ongelmat ovat siis ilmeisiä.
Kuinka voisimme uskoa, että uskomuksia ei ole.
Jos karsiva materialismi on totta, heidän uskonsa siihen ei ole uskoa.
Se on materian tila, jossa on tietty välittäjäaineiden pitoisuus.
Sitä me asiaan vihkiytymättömät pidämme typerästi uskomuksena.
Jos siis uskoisimme, ettei uskomuksia ole, olisimme kunnon ateisteja.
Materialistin sekä mielen ja aivojen erillisyyteen uskovien kiista -
ei olisikaan todellinen. Kyseessä olisi -
ero väittelijöiden aivojen dopamiinipitoisuudessa.
No, mikä sen dopamiinipitoisuuden eron sitten aiheuttaa?
Ja miten se aiheuttaa sen mielipide-eron?
Sitä he eivät voi selittää. Se jää epäselväksi.
Kuten huomaat, niin ajattele itse.
Päivittäin kaikki mediat tarjoavat ateisteja miellyttäviä selityksiä.
Päämäärä on ainoastaan tehdä Jumala tarpeettomaksi.
Kyllä normaali kouluttamaton ihminen diagnosoi -
tällaiset sadut heti humpuukiksi.
Kysymys on aika paljon siitä, mitä halutaan uskoa.
Ihminen ei ole rationaalinen eikä järkevä, vaikka niin esitetään.
Ihminen valitsee sen tarinan, mihin hän haluaa uskoa.
Tämä on iso ongelma.
Tunnetko olosi epämukavaksi, jos metrossa viereinen henkilö väittää -
saavansa radion uutiset suoraan päähänsä?
Karsiva materialismi osoittautuu epäjohdonmukaiseksi hullutukseksi.
Tosin sen kannattajat toteaisivat tähän, -
ettei hullutusta ole, vain aivojen välittäjäaineita, -
joita hölmöydessämme pidämme hulluina.
Uskovan paras tapa reagoida tähän on siirtyä istumaan muualle.
Neurologi Novella ei ole oikea materialisti, vaikka niin esittää, -
koska hän väittää, että mieli on aivojen toimintaa.
Jopa uskominen aivoja ohjaaviin keijukaisiin vaikuttaa -
hänen materialismiaan paremmalta teorialta.
Paras vaihtoehto kuitenkin on aivojen ja ajatusten, -
aineen ja mielen erillään pitäminen koska ne ovat erillisiä asioita.
Ei hiekkakasa ala ajatella käsitteellisiä ajatuksia.
Ne on pidettävä erillään. Tämä on ateistille kauhistus.
Ihmismieli kykenee käsitteelliseen pohdintaan -
ja pystyy tekemään valintoja. Meillä on valintamahdollisuus.
Raamattu sanoo: Valitse siis elämä tai kuolema.
Monta kertaa meitä kehotetaan valitsemaan.
Meille on annettu vapaa tahto.
Nämä ovat kaikki aineen ulkopuolisia sielullisia toimintoja.
Se on enemmän kuin ilmiselvää. Tämä vahvistaa, -
että on olemassa henki. Herra on Henki, sanoo Raamattu.
Meidät on luotu Jumalan kuviksi. Tämä on harvinaisen selvä asia.
Ateistit eivät halua pohtia näitä syvällisesti.
He harrastavat pinnallista pohdintaa.
Esim. rakkauskin olisi vain joku kaunis molekyyli synapsien välissä.
Voimme torjua tämän ajatuksen järjettömänä -
ja myös tieteellisesti epäpätevänä.
On hyvä muistaa, että on tieteellistä uskoa siihen, -
mitä Jumala on Raamatussa Pyhän Hengen kautta ilmoittanut meille -
luomistyöstään, ihmisestä Jumalan kuvana.
Jumala tutkii sydämet ja tietää sydämemme ajatukset.
Me emme tiedä toistemme sydämen ajatuksia. Jumala ne tietää.
Jumala on antanut meille nämä kyvyt, jotta voimme rukoilla Häntä, -
tutustua Häneen, kasvaa Hänen tuntemisessaan -
ja tulla tuntemaan Hänen Poikansa Jeesus.
Hän meidät tästä kammottavasta valheen maailmasta pelastaa, -
jos me niin valitsemme.
"Valitse siis Jeesus. Et menetä mitään, -
mutta saat kaiken", sanoi eräs kuuluisa kristitty filosofi.
Meidän tehtävämme täällä on tulla tuntemaan Jumalan Poika, -
tutkia Kirjoituksia rukoillen. Raamattu on lukittu kirja, -
mutta jos rukoilet nöyrästi ja pyydät Pyhää Henkeä, -
niin Hän avaa sen ja saat sieltä rikkautta ja viisautta.
Sitä viisautta, jota yliopisto ei tarjoa. Se on eri asia.
Tieteellinen tutkimus ei ole haitallista, vaan hyödyllistä.
Jumala kuitenkin antaa sinulle viisauden.
Kiitos, kun olit mukana Herra käyttää lääkäriä -ohjelmassa!
Ensi jaksossa uppoudumme muistihäiriöihin, muistisairauksiin.
Tekstitys: Tuula-Riitta Virrankare